Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Messias Jeesuksen opetuslapset ymmärtävät, -
miten tärkeää on lukea Jumalan Sanaa, -
jotta voisi elää Jumalalle mieluista elämää.
Tosi opetuslapsi, joka rakastaa Jumalaa -
koko sydämestään, sielustaan ja olemuksestaan, -
tutkii ahkerasti Jumalan Sanaa -
löytääkseen sieltä totuutta ja ilmestystä, -
koska tahtoo ennen kaikkea elää Jumalalle mieluista elämää, -
joka tuo hänelle kunniaa.
Tämän asian tiimoilta -
Messias kertoo erään profeetallisen totuuden -
Matteuksen evankeliumin luvussa 13.
Matt. 13.
Messias ei ole tässä luvussa tehnyt paljon ihmeitä -
vaan on opettanut vertauksin.
Syy käy ilmi Matt. 13:34:stä: -
"Tämän kaiken Jeesus puhui kansalle vertauksilla..."
Kaiken hän opetti kansalle vertauksin.
"...ja ilman vertausta hän ei puhunut heille mitään..."
Vertaukset ovat tärkeitä.
Niiden ymmärtäminen vaatii pysähtymistä ja miettimistä.
Jeesusta rakastavat opetuslapset -
menivät kysymään häneltä erikseen mitä vertaukset tarkoittivat, -
koska olivat kiinnostuneita asiasta.
Näkyykö sinun elämästäsi syvä kiinnostus Jumalan Sanaan?
Etsitkö hänen totuuttaan, -
jotta sinut havaittaisiin uskolliseksi opetuslapseksi?
Tuoko elämäsi todistus Jumalalle kunniaa -
ja onko se juurtunut Jumalan tahtoon?
Matt. 13:34: -
"Tämän kaiken Jeesus puhui kansalle vertauksilla, -
ja ilman vertausta hän ei puhunut heille mitään..."
Tämä johtui siitä, että hän täytti VT:n profetioita.
Kaikki profeettojen Messiasta koskevat ennustukset -
Jeesus täytti tai tulee palatessaan täyttämään.
"...että kävisi toteen, mikä on puhuttu profeetan kautta, joka sanoo: -
'Minä avaan suuni vertauksiin...'"
Messiaan tehtävä oli siis puhua vertauksin.
Tarkoitus oli nähdä, ketkä olivat kiinnostuneita opetuksesta.
Ketkä tahtoivat tietää vertausten merkityksen?
"Vertaus" on hepreaksi sana, -
joka tarkoittaa hallitsemista.
Toisin sanoen vertausten sanoman tulisi hallita elämäämme, -
kaikkea tekemäämme.
Niiden sisältämä Jumalan sanoma -
auttaa meitä olemaan uskollisia palvelijoita.
Jos emme ymmärrä Jumalan ilmoitusta, emme voi häntä palvella.
Mutta moni tahtoo Jumalan palvelevan heitä itseään -
ymmärtämättä, että heidät on pelastettu -
palvelemaan häntä ja toteuttamaan hänen tarkoitusperiään.
Epäjumalanpalveluksen ja Jumalan palvelemisen välillä on iso ero.
Epäjumalan palveleminen on ihmiskeskeistä.
Jumalan palveleminen kohdistuu Jumalaan.
"...että kävisi toteen, mikä on puhuttu profeetan kautta, joka sanoo: -
'Minä avaan suuni vertauksiin, -
minä tuon ilmi sen, -
mikä on ollut salassa maailman perustamisesta asti'."
"Minä tuon ilmi sen, -
mikä on ollut salassa maailman perustamisesta asti."
Sanassa sanotaan, -
että Karitsa on ollut teurastettu -
profeetallisesti jo ennen maailman perustamista.
Jumalan suunnitelma oli lähettää Poikansa tähän maailmaan -
antamaan henkensä, jotta saisimme ikuisen elämän.
Silloin voimme elää Jumalan valtakunnan elämää.
Kyseessä on tärkeä Raamatun totuus.
Sekä ikuista elämää että Jumalan valtakunnan elämää -
kuvaa hepreassa sama termi, chajei olam.
Heprean termi ilmaisee -
ikuisen, loputtoman, elämän lisäksi -
myös elämän laadun, -
joka heijastaa Jumalan valtakunnan luonnetta.
Vasta sitten kun suostumme näiden vertausten sanomalle, -
profetialle ja Jumalan ilmoitukselle, -
voimme elää Jumalalle mieluista valtakunnan elämää.
Silloin voimme toteuttaa tarkoitusta, jota varten hän meidät pelasti -
maanpäällisen elämämme aikana, jonka pituuden hän on säätänyt.
Kysy itseltäsi, onko tavoitteenasi tuoda kunniaa Jumalalle.
Jae 36: -
"Sitten hän laski luotaan kansanjoukot ja meni asuntoonsa.
Ja hänen opetuslapsensa tulivat hänen tykönsä..."
Hänen edellinen vertauksensa käsitteli lustetta eli rikkaviljaa.
Vihamies oli kylvänyt pellolle lustetta, -
jotta se kasvaisi hyvän viljan seassa.
Puhuimme siitä viime viikolla.
Nyt Messias lähetti väkijoukot pois -
ja lähti asunnolleen.
Ehkä hän halusi levätä opettamisen jälkeen.
Ei hän Jumalan Poikana tarvinnut fyysisesti mitään, -
mutta hän tahtoi olla meille esimerkkinä.
Opetuslapset osoittivat, -
miten vakavissaan he halusivat ymmärtää Jumalan sanomaa.
Vertaus ei mennyt yhdestä korvasta sisään ja toisesta ulos.
Jeesuksen lähdettyä he eivät unohtaneet opetusta -
vaan jäivät miettimään vertausta.
He halusivat tietää, mitä hän sillä tarkoitti.
Siksi he lähtivät Jeesuksen luo, mikä oli hyvin viisasta.
Mekin voimme toimia samoin.
Voimme rukouksessa etsiä ymmärrystä Pyhän Hengen kautta.
Voimme mennä Jeesuksen luo rukouksessa nöyrästi -
ja pyytää Pyhää Henkeä opettamaan meitä.
Kun Jeesus oli maan päällä fyysisesti, opetuslapset menivät hänen luokseen.
Jakeen 36 loppu: -
"Ja hänen opetuslapsensa tulivat hänen tykönsä ja sanoivat: -
'Selitä meille vertaus pellon lusteesta'."
He halusivat ymmärtää sen.
"Niin hän vastasi ja sanoi: -
'Hyvän siemenen kylväjä on Ihmisen Poika."
Tätä vertausta ei saa sekoittaa kylväjävertaukseen, -
josta puhuimme aiemmin.
Nyt on kyseessä vertaus lusteesta ja hyvästä siemenestä, -
josta puhuimme viime kerralla.
Nyt opetuslapset halusivat ymmärtää sitä paremmin, -
koska halusivat laittaa opetuksen käytäntöön.
Niin uskollinen opetuslapsi toimii.
"Ja hänen opetuslapsensa tulivat hänen tykönsä ja sanoivat: -
'Selitä meille vertaus pellon lusteesta'.
Niin hän vastasi ja sanoi: 'Hyvän siemenen kylväjä on Ihmisen Poika.
Pelto on maailma; -
hyvä siemen ovat valtakunnan lapset..."
Se tarkoittaa myös meitä, -
hyvän sanoman vastaanottaneita opetuslapsia.
Meitä verrataan hyvään siemeneen.
Kasvamme rikkaviljan seassa.
Olemme tässä maailmassa kuten rikkavilja.
Rikkavilja pyrkii tukahduttamaan -
hyvän viljan ja sen tuottaman sadon.
"...hyvä siemen ovat [me uskovat], -
valtakunnan lapset..."
Tämä on hyvä esimerkki siitä, miten usein Messias opetti valtakunnasta.
"...mutta lusteet ovat pahan lapset."
Siinä puhutaan paholaisen eli sielunvihollisen lapsista.
Messias puhui usein myös sielunvihollisesta.
Messiaan opetuksista käy ilmi, -
miten usein hän puhuu sielunvihollisesta.
Syynä on se, että meillä todella on vihollinen.
Meidän pitää varautua sen hyökkäyksiin.
Meidän pitää ymmärtää Jumalan opetus, -
jotta voittaisimme vihollisen juonet, hyökkäykset ja suunnitelmat.
Meillä on vihollinen, ja rikkaviljat ovat sen lapsia.
Jae 39: -
"Vihamies, joka ne kylvi..."
Se kylvää omia jälkeläisiään tai opetuslapsiaan.
"Vihamies, joka ne kylvi, on perkele; -
elonaika on maailman loppu..."
Siinä puhutaan tämän maailmanajan lopusta.
Sana "loppu" on kreikassa sana, joka kuvaa kaiken yhteen tulemista, -
huipennusta.
Maailman loppuessa valtakunnan lapset saavat odottaa hyvää.
Elonleikkuun jälkeen -
perustetaan Jumalan valtakunta.
Vasta kun Jumala tuomitsee paholaisen ja sen lapset, -
Jumalan valtakunta perustetaan.
Jakeen 39 loppu: -
"...ja leikkuumiehet ovat enkelit.
Niinkuin lusteet kootaan -
ja tulessa poltetaan, -
niin on tapahtuva maailman lopussa [huipentumassa].
Ihmisen Poika lähettää enkelinsä, -
ja he kokoavat hänen valtakunnastaan kaikki..."
Ihmisen Poika erottaa, kuka kuuluu hänen valtakuntaansa ja kuka ei.
Jos sinulla ei ole varmuutta Jumalan valtakuntaan kuulumisesta, -
sinun pitää hoitaa asia kuntoon.
Pysähdy ja sano: Herra, olen syntinen.
Olen vailla Jumalan kirkkautta. Tarvitsen anteeksiantoa.
Turvaudun Messias Jeesukseen.
Uskon, että saan syntini anteeksi hänen ristinkuolemansa tähden.
Hän otti ristillä minulle kuuluvan rangaistuksen.
Hänen ristinkuolemansa voitosta -
ja minun rangaistukseni kärsimisestä -
todistaa Jeesuksen ylösnousemus kuolleista.
Jos et usko ylösnousemukseen, et usko Jeesukseen.
Kuoltuaan ristillä hän nousi ylös kolmantena päivänä -
antaen meille toivon pääsystä hänen valtakuntaansa.
Jae 41: -
"Ihmisen Poika lähettää enkelinsä, -
ja he kokoavat hänen valtakunnastaan kaikki, -
jotka ovat pahennukseksi..." Pahennus on kreikassa sana skandaali.
Se tarkoittaa asioita, joita Jumala paheksuu -
ja jotka rikkovat hänen Sanaansa.
"Ihmisen Poika lähettää enkelinsä, -
ja he kokoavat hänen valtakunnastaan kaikki, -
jotka ovat pahennukseksi ja jotka tekevät laittomuutta..."
Sana "laittomuus" on sama sana, -
jolla Sanassa kuvataan antikristusta.
Sekä Paavali että Messias käyttävät sitä.
Laittomuuden harjoittajat ovat joutuneet harhaan -
ja keskittyvät itseensä ja omiin teihinsä eivätkä Jumalan teihin.
Heidät kootaan yhteen. He ovat Jumalalle pahennus.
"...kokoavat hänen valtakunnastaan kaikki...
...jotka tekevät laittomuutta, -
ja heittävät heidät tuliseen pätsiin; -
siellä on oleva itku ja hammasten kiristys."
Monet evankeliumeja korottavat puhuvat silti väärin.
Evankeliumeja meidän pitäisikin tutkia usein ja tarkkaan.
Matteuksessa, Markuksessa, Luukkaassa ja Johanneksessa -
Jeesus puhuu usein tuomiosta.
Hän puhuu myös sielunvihollisesta ja tulisesta pätsistä.
"...he kokoavat hänen valtakunnastaan kaikki, jotka ovat pahennukseksi...
ja heittävät heidät tuliseen pätsiin; -
siellä on oleva itku ja hammasten kiristys.
Silloin vanhurskaat..."
Miten meistä tulee vanhurskaita, Jumalalle kelpaavia?
Rikkomuksemme annettiin Jeesuksen kannettaviksi ristillä.
Hän kantoi kaiken, mikä meissä ei ole vanhurskasta.
Hän, joka ei synnistä mitään tiennyt ja oli täydellisen vanhurskas, -
sai Jumalan rangaistuksen meidän vääryydestämme.
Jeesuksen vanhurskaus luetaan nyt meidän hyväksemme.
Hänen armostaan ja uskollisuudestaan ja hänen työnsä kautta -
Jumalan vanhurskaus on luettu meidän hyväksemme ikuisesti.
Niin saamme varmuuden siitä, -
että meillä on ikuinen elämä, jota mikään ei meiltä vie.
Jeesuksen työ oli täydellinen ja teki minusta vanhurskaan.
Pelastuminen ei riipu mistään minun omastani.
Hänen uskollisuutensa vuoksi sain hänen vanhurskautensa omakseni.
"Silloin vanhurskaat loistavat Isänsä valtakunnassa -
niinkuin aurinko."
Jakeen 34 lopusta käy ilmi, keille hän puhuu: -
"Jolla on korvat, se kuulkoon."
Niin Jeesus sanoi seitsemälle Vähän-Aasian seurakunnalle -
Ilmestyskirjan luvuissa 2-3.
Jeesus sanoi niille seurakunnille: -
"Se, jolla on korva, kuulkoon, mitä Henki sanoo."
Lause "jolla on korva, se kuulkoon, mitä Henki sanoo", -
auttaa meitä ymmärtämään, -
että siinä puhutaan uskoville.
Jae 44: "Taivasten valtakunta on peltoon kätketyn aarteen kaltainen..."
Valtava vertaus.
Siinä verrataan vanhurskaiden valtakuntaa aarteeseen.
"Taivasten valtakunta on peltoon kätketyn aarteen kaltainen, -
jonka mies löysi ja kätki; -
ja siitä iloissaan hän meni -
ja myi kaikki, mitä hänellä oli, -
ja osti sen pellon."
Mies asetti asiat tärkeysjärjestykseen.
Jos joku löytää Jumalan valtakunnan ihanan aarteen -
ja myy kaiken sen saadakseen, -
luuletko hänen muuttavan myöhemmin mielensä? Ei todellakaan.
Kukaan aidosti uskoon tullut ei käänny pois.
Meille voi joskus tulla vaikeuksien ja epäuskon aikoja, -
mutta emme lakkaa uskomasta.
Maailma voi kylvää epäilyksiä mieleemme, -
mutta oikea uskova antautuu uudelleen Jeesukselle.
Hän ei lähde pois. Niin tästä käy ilmi.
Jae 45: "Vielä taivasten valtakunta on kuin kauppias, -
joka etsi kalliita helmiä..."
Hänen ammattinsa on etsiä laadukkaita helmiä, -
joilla hän käy kauppaa.
"...ja löydettyään yhden kallisarvoisen helmen..."
Hän etsi useita helmiä mutta löysi yhden täydellisen.
"...ja löydettyään yhden kallisarvoisen helmen -
hän meni ja myi kaikki, mitä hänellä oli, ja osti sen."
Hän osti sen täydellisen helmen.
Nämä vertaukset selittävät Jumalan valtakuntaa.
Kun ymmärrämme Messiaan opetuksen, -
ymmärrämme hänen valtakuntansa ainutlaatuisuuden.
Emme halua enää mitään muuta.
Kuten mies myi kaiken saadakseen omakseen Jumalan valtakunnan, -
mekin olemme halukkaita luopumaan kaikesta sen saadaksemme.
Saadaksemme vanhurskauden -
ja voidaksemme viettää ikuisuutemme Jumalan valtakunnassa -
meidän ei tarvitse myydä mitään.
Mutta jos meidän pitäisi myydä, -
meidän tulisi olla valmiita luopumaan kaikesta -
tuon ihanan helmen, Jumalan täydellisen valtakunnan tähden.
Meidän ei tarvitse maksaa mitään, vaan kyseessä on ilmainen lahja, -
jonka saamme uskomalla Jumalan armoon, -
jossa hän tekee liiton lupauksistaan meille todellisia.
Otetaan Jumalan valtakunnan asiat siis vakavasti.
Shalom Israelista!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle! Shalom Israelista!
Suomennos: Annamari Kortelainen